**Švajčiarske vzdušné sily** (nem. *Schweizer Luftwaffe*; franc. *Forces aériennes suisses*; tal. *Forze aeree svizzere*; rétorom. *Aviatica militara svizra*) sú leteckou zložkou švajčiarskych ozbrojených síl.

História
--------

Letka švajčiarskych lietadiel stojacich na základni Dübendorf, 1914 – 1918
Messerschmitt Bf 109E-3
Hoci boli švajčiarske vzdušné sily zriadené už 31. júla 1914, z celku ozbrojených síl sa vyčlenili až v roku 1936.

### Druhá svetová vojna

Počas druhej svetovej vojny švajčiarske vzdušné sily bránili vzdušný priestor krajiny proti vniknutiu lietadiel z krajín Osi aj Spojencov. K tomuto účelu prevádzkovali rôzne lietadlá zakúpené v zahraničí a stroje domácej výroby. Vo Francúzsku sa podarilo získať stíhacie lietadlá Morane-Saulnier MS.406 a z Nemecka stíhacie lietadlá Messerschmitt Bf 109. Keďže bolo ťažké získať dostatočný počet kvalitných lietadiel pre vlastnú obranu, boli vyvinuté domáce stíhacie lietadlá FFA D-3801, FFA D-3802 a FFA D-3803, ktoré boli odvodené od francúzskych MS.406. Pre nich dokonca vznikla úplne prepracovaná verzia motora Hispano HS12Y z pôvodných MS.406, ktorých výkon bol zvýšený z 850 na 1 500 hp. Vzniklo tiež bombardovacie lietadlo FFA C-3604. Ešte po vojne vývoj vlastných konštrukcií pokračoval a vznikli prúdové typy FFA N-20 a FFA P-16, ktoré ale neboli vyrábané sériovo.

### Súčasnosť

Podľa článku švajčiarskeho časopisu FACTS sa švajčiarske vzdušné sily udržujú v pohotovosti len počas pracovných hodín okrem víkendov. Činitelia vzdušných síl totiž vyhlásili, že kvôli finančným limitom bude doba pohotovosti obmedzená. Problémy s obranou vzdušného priestoru Švajčiarska naznačuje aj malá rozloha štátu. Maximálna vzdialenosť medzi jej najvzdialenejšími bodmi totiž nepresahuje 348 km, pričom túto vzdialenosť môže civilné lietadlo prekonať iba za 20 minút. Ďalej je to tiež švajčiarska neutralita, ktorá minimalizuje možnosť nasadenia švajčiarskych vzdušných síl mimo hraníc Švajčiarska.

Hlavnú obranu švajčiarskeho vzdušného priestoru zabezpečujú letky číslo 11, 17 a 18 vyzbrojené 32 lietadlami McDonnell Douglas F/A-18 Hornet (pôvodne bolo zakúpených 34 lietadiel, ale jedno havarovalo) a tiež 53 zostávajúcich Northrop F-5 Freedom Fighter (pričom pôvodne ich bolo zakúpených 110). V roku 2010 začala modernizácia vzdušnej obrany, počnúc vyradením troch letiek lietadiel F-5 (Patrouille Suisse, 8. 19.) a ich nahradením novými lietadlami (NFK, „Neues Kampfflugzeug"). Rovnako ako pri nákupe lietadiel F/A-18 koncom 90. rokov 20. storočia, aj teraz sa očakáva nesúhlas zo strany švajčiarskych socialistov, protivojenských skupín a skupín zelených. Letka Patrouille Suisse, akrobatický tím švajčiarskeho letectva, bude nútená prejsť buď na F/A-18 Hornet alebo na iný model nového stíhacieho lietadla. Najpravdepodobnejšie bude zvolený F/A-18E/F Super Hornet, aj keď do úvahy prichádzajú aj ďalšie 4,5-generačné bojové lietadlá ako, napr. Eurofighter Typhoon, Dassault Rafale a Saab JAS 39 Gripen. V roku 2010 došlo tiež k vyradeniu 60 helikoptér Aérospatiale Alouette III, ktoré boli nahradené typom Eurocopter EC635.

Letecké základne
----------------

Základne švajčiarskych vzdušných síl
Pohľad na leteckú základňu Meiringen, 2007
Kombinéza stíhacieho pilota švajčiarskych vzdušných síl a katapultovacie sedadlo
Akrobatický tím švajčiarskych vzdušných síl Patrouille Suisse
Švajčiarske vzdušné sily majú k dispozícii celkom deväť základní, z ktorých najdôležitejšia je Payerne v kantóne Vaud. Ďalšími potom sú základňa pre helikoptéry v Alpnachu, záložná základňa v Buochs, zostávajúce základne sa nachádzajú v Berne (iba VIP), Dübendorfe, Emmene, Meiringene, Sione, Locarne a Lodrine. Základňa v Mollis bola zatvorená v januári 2007, tiež v Alpnachu sa plánuje početná redukcia.

* Payerne
* Sion
* Emmen
* Meiringen
* Alpnach
* Buochs
* Dübendorf
* Lodrino
* Locarno
* Bern (iba VIP)

### Air policing

| Year | Live Mission | Hot Mission | Notes |
| --- | --- | --- | --- |
| 2006 | 342 | 22 |  |
| 2007 | 295 | 23 |  |
| 2008 | 308 | 23 |  |
| 2009 | 294 | 9 |  |
| 2010 | 246 | 22 |  |
| 2011 | 350 | 12 |  |
| 2012 | 207 | 10 |  |
| 2013 | 202 | 9 |  |
| 2014 | 277 | 15 |  |
| 2015 | 276 | 37 |  |
| 2016 | 337 | 26 |  |
| 2017 | 292 | 36 |  |
| 2018 | 245 | ca.20 |  |

Lietadlový park
---------------

| Lietadlo | Fotografia | Krajina pôvodu | Typ | Verzie | V službe |
| --- | --- | --- | --- | --- | --- |
|
| Stíhacie lietadlá |
| McDonnell Douglas F/A-18 Hornet |  | Spojené štáty  Spojené štáty | viacúčelový

---

cvičný | F/A-18C

---

F/A-18D | 25

---

5 |
| Northrop F-5 Tiger II |  | Spojené štáty  Spojené štáty | stíhací

---

cvičný | F-5E

---

F-5F | 37

---

12 |
| Cvičné lietadlá |
| Pilatus PC-7 |  | Švajčiarsko  Švajčiarsko | cvičný | NCPC-7 | 27 |
| Pilatus PC-9 |  | Švajčiarsko  Švajčiarsko | cvičný | PC-9/F | 6 |
| Pilatus PC-21 |  | Švajčiarsko  Švajčiarsko | cvičný | PC-21 | 8 |
| Dopravné lietadlá |
| Beechcraft 1900 |  | Spojené štáty  Spojené štáty | doprava VIP | 1900D | 1 |
| Beechcraft B300C King Air |  | Spojené štáty  Spojené štáty | letecké mapovanie/dopravný | 350C | 1 |
| Pilatus PC-24 |  | Švajčiarsko  Švajčiarsko | doprava VIP | PC-24 | 1 |
| CL604 |  | Kanada  Kanada | VIP /Ambulanz | CL60 | 2 |
| Cessna 560XL Citation Excel |  | Spojené štáty  Spojené štáty | doprava VIP | Ce-560XL | 1 |
| Dassault Falcon 900EX |  | Francúzsko  Francúzsko | doprava VIP | Falcon 900EX | 1 |
| de Havilland Canada DHC-6 Twin Otter |  | Kanada  Kanada | letecké mapovanie/dopravný | DHC-6 | 1 |
| Pilatus PC-6 Porter |  | Švajčiarsko  Švajčiarsko | ľahký dopravný | PC-6/B2-H2M-1 | 15 |
| Vrtuľníky |
| Eurocopter AS332M1 Super Puma |  | Francúzsko  Francúzsko | viacúčelový/záchranný vrtuľník | AS332M1 | 15 |
| Eurocopter AS532UL Cougar |  | Francúzsko  Francúzsko | viacúčelový/záchranný vrtuľník | AS532UL | 10 |
| Eurocopter EC635 P2+ |  | Francúzsko  FrancúzskoNemecko  Nemecko | viacúčelový vrtuľník

---

dopravný vrtuľník (VIP) | EC635 P2+

---

EC635 P2+ VIP | 18

---

2 |
| Bezpilotné lietadlá |
| RUAG Ranger |  | Švajčiarsko  Švajčiarsko | bezpilotné lietadlo | ADS-95 | 14 |
| ADS-15 Hermes 900 |  | Izrael  Izrael | bezpilotné lietadlo | ADS-15 | 0 (6 do r. 2019) |
| KZD-85 |  | Švajčiarsko  Švajčiarsko | bezpilotné lietadlo | KZD-85 | 30 |
| Protilietadlové systémy |
| Flab Kanone 63/90 |  | Švajčiarsko  Švajčiarsko | protilietadlový kanón | – | 45 |
| FIM-92 Stinger |  | Spojené štáty  Spojené štáty | protilietadlový raketový komplet | – | 288 |
| Mobile Lenkwaffen Flugabwehr |  | Spojené kráľovstvo  Spojené kráľovstvo | protilietadlový raketový komplet | – | 54 |

Iné projekty
------------

Commons
* Spolupracuj na Commons Commons ponúka multimediálne súbory na tému **Švajčiarske vzdušné sily**

Referencie
----------

1. ↑   *Archivovaná kópia* [online]. [Cit. 2015-12-21]. Dostupné online. Archivované 2016-03-03 z originálu.
2. ↑   *Archivovaná kópia* [online]. [Cit. 2015-12-21]. Dostupné online. Archivované 2016-03-03 z originálu.
3. 1 2  defensio 1-2018 Seite 29
4. ↑   *Auch über den Wolken darf die Freiheit nicht grenzenlos sein* [online]. [Cit. 2019-01-17]. Dostupné online. Archivované 2020-09-25 z originálu.
5. ↑   *Archivovaná kópia* [online]. [Cit. 2015-12-21]. Dostupné online. Archivované 2015-09-24 z originálu.
6. ↑   *Archivovaná kópia* [online]. [Cit. 2015-12-21]. Dostupné online. Archivované 2016-03-03 z originálu.
7. ↑   *Archivovaná kópia* [online]. [Cit. 2015-12-21]. Dostupné online. Archivované 2016-03-03 z originálu.
8. ↑  World Air Forces 2016 16. január 2016 Flightglobal.com
9. ↑
10. ↑   *Archivovaná kópia* [online]. [Cit. 2015-12-13]. Dostupné online. Archivované 2016-03-03 z originálu.

Externé odkazy
--------------

* Švajčiarske vzdušné sily na oficiálnej stránke švajčiarskych ozbrojených síl (po anglicky)

Zdroj
-----


|  |  |
| --- | --- |
| Portal | Letecký portál |

*Tento článok je čiastočný alebo úplný preklad článku Švýcarské vzdušné síly na českej Wikipédii.*